Suid-Afrikaanse Lugdiens Vlug 295 - Wikipedia

# Suid-Afrikaanse Lugdiens Vlug 295

### vanuit Wikipedia, die vrye ensiklopedie.

Suid-Afrikaanse Lugdiens Vlug 295
Datum: | 28 November 1987
Oorsaak: | Brand in die kajuit
Plek van ramp: | Indiese Oseaan, naby Mauritius
Sterftes: | 159
Beserings: | Geen
Vliegtuig Tipe: | Boeing 747 Combi
Vliegtuig Stertnommer: | ZS SAS
Oorsprong: | Taiwan Taoyuan Internasionale Lughawe
Bestemming: | Heer Seewoosagur Ramgoolam Internasionale Lughawe
Passasiers: | 140
Bemanning: | 19
Oorlewendes: | Geen

Suid-Afrikaanse Lugdiens Vlug 295 was 'n kommersiële vlug wat 'n noodlottige brand aanboord die kajuit gehad het en op 28 November 1987 in die Indiese Oseaan, naby die eiland Mauritius, neergestort het.

Vlug 295, 'n Suid-Afrikaanse Lugdiens-Boeing 747-makrostraler (B-747-244B Combi) met registrasienommer ZS-SAS en wat "Helderberg" geheet het, het opgestyg vanaf die Taiwan Taoyuan Internasionale Lughawe oppad na Johannesburg via Mauritius. Daar was 140 passasiers en 19 bemanningslede aan boord: geen oorlewendes is gevind nie.

## [wysig] Die Margo ondersoek

Die ondersoek is gelei deur regter Cecil Margo. Volgens die amptelike verslag, het 'n brand aanboord die kajuit (hoof bagasiedek) onstaan terwyl die vliegtuig oor die Indiese Oseaan gevlieg het, wat eindelik na die ongeluk gelei het. Die rede vir die ongeluk word nie gespesifiseer nie, maar twee moontlikhede word bespreek: eerstens kon die rook van die brand daartoe gelei het dat die bemanning nie meer instaat was om die vliegtuig te beheer nie; en tweedens dat die brand die struktuur van die vliegtuig sodanig verswak het, dat die stert-deel afgebreek en die vliegtuig in die see neergestort het.

Die vliegtuig-vervaardiger was gekant teen enige scenario-verduideliking waarby die rede vir die ongeluk was dat die vliegtuig in twee gebreek het en gevolglik het die finale verslag slegs die twee moontlike redes vir die ongeluk verskaf.

Die ondersoekspan het egter vasgestel dat die hoofoorsaak van die ramp weens onvoldoende brandopsporing- en -beheermeganismes was. Die ongeluk het lugvaart-owerhede wêreldwyd daarop bedag gemaak dat regulasies vir die klas-B bagasieruim verouder was en nie aangepas is vir die groter bagasieruim nie. Die oorsprong van die brand is nie vasgestel nie, maar voldoende bewyse is gevind wat daarop dui dat die brand 'n taamlike ruk geduur het en dat dit moontlik struktuurskade kon veroorsaak.

## [wysig] Omstrede gevolg

Die gedenksteen vir die oorledenes in die Suid-Afrikaanse Lugdiens Vlug 295-ongeluk naby die Taiwan Taoyuan Internasionale Lughawe.

Ten spyte van die amptelike verslag se bevindinge, is daar bespiegel dat hierdie ramp plaasgevind het omdat die vliegtuig 'n gevaarlike vrag vervoer het wat met die regering se wapenprogram verbind was. Niemand kon ooit enige bewyse hiervoor verskaf nie en daar word aanvaar dat dit slegs bespiegelinge was.

Daar is verdere gerugte dat daar 'n opname bestaan (klaarblyklik van die Helderberg) waar die kaptein die bemanning inlig dat die vliegtuig plofbare materiaal vervoer. Die kaptein het glo geweier om te vlieg, maar is met onmiddellike ontslag gedreig. Hierdie opname kon egter nooit in die Hof te voorskyn gebring word nie en slegs 'n transkripsie bestaan hiervan wat deur deskundiges wat betrokke by die ondersoek was, as onreëlmatig en vervals verklaar is.

## [wysig] Departement van vervoer

Die gevolg van die gerugte wat die rondte gedoen het, was dat die Departement van vervoer in Suid-Afrika 'n hersiening van die ondersoek moes doen. In 2002 is bekend gemaak dat geen nuwe bewyse wat die heropening van die ondersoek regverdig, gevind kon word nie.

Gevolglik is die bevindinge soos in die ondersoek deur regter Margo, nl. dat 'n onbeheerde brand in die kajuit ontstaan het en dat dit nie betyds opgespoor of beheer kon word nie en gelei het tot die ongeluk, die amptelike standpunt.

## [wysig] Eksterne skakels

- Selective Summary of evidence given at the inquiry on the disaster involving the Helderberg
- Report from the Aviation Safety Network
- South African Department of Transportation Special Operations Report on the Helderberg Disaster, 2001-2002
- FlyAfrica Forum devoted to finding out the truth about the Helderberg catastrophe

## [wysig] Aantekeninge

  Hierdie artikel is 'n vertaling van die Engelse Wikipedia artikel, South African Airways Flight 295

Ontsluit van "http://af.wikipedia.org../../../s/u/i/Suid-Afrikaanse_Lugdiens_Vlug_295_f6d3.html"

Kategorie: Vliegongelukke

##### Views

- Artikel
- Bespreking
- Huidige wysiging

##### Soek

##### Ander tale

- English
- 日本語
- 中文